ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_\_\_ din \_\_\_\_\_\_\_\_2024

# RAPORT DE SPECIALITATE

la proiectul de hotărâre privind atestarea apartenenței la domeniul public

al Municipiului Câmpulung Moldovenesc a unor imobile

Cu privire la proiectul de hotărâre privind atestarea apartenenței la domeniul public al Municipiului Câmpulung Moldovenesc a unor imobile, facem următoarele precizări:

Comisia specială care are ca atribuții întocmirea și actualizarea inventarului bunurilor ce alcătuiesc domeniul public și privat al municipiului Câmpulung Moldovenesc numită prin Dispoziția primarului municipiului Câmpulung Moldovenesc nr. 169 din 26.06.2020, a analizat bunurile care fac obiectul acestui proiect de hotărâre și propune atestarea apartenenței acestora la domeniul public al municipiului.

Atestarea apartenenței la domeniului public a imobilelor este necesară pentru înscrierea în cartea funciară a dreptului de proprietate în favoarea Municipiului Câmpulung Moldovenesc – domeniul public.

Situația bunurilor propuse pentru atestarea apartenenței la domeniul public al Municipiului Câmpulung Moldovenesc este următoarea:

1. Clădirea administrativă situată în intravilanul municipiului, str. Calea Transilvaniei nr. 55, cu destinația de beci are suprafața construită de 8 mp și este executată din zidărie în anul 1935 și se identifică cadastral prin construcția C1 din CF 42853 Câmpulung Moldovenesc. Această clădire se află în incinta Liceului Tehnologic nr. 1 Câmpulung Moldovenesc. Clădirile administrative precum și terenul aferent acestora și cel aferent curții fac parte din domeniul public al municipiului Câmpulung Moldovenesc conform H.G.R. nr. 1357/27.12.2001 – privind atestarea domeniului public al județului Suceava precum și a municipiilor, orașelor și comunelor din județul Suceava – Anexa 3 și au fost înscrise în cartea funciară corespunzător. Clădirea – beci există în inventarul municipiului Câmpulung Moldovenesc, dar din eroare a fost omisă din H.G.R. nr. 1357/27.12.2001. Clădirea beci este înscrisă în cartea funciară, fără a fi notată apartenența acesteia la domeniul public.
2. Terenul în suprafață de 3969 mp reprezintă terenul aferent Școlii gimnaziale ”Theodor Darie” din str. Calea Transilvaniei nr. 106 și se identifică cadastral cu parcela 35561 din CF 35561 Câmpulung Moldovenesc. Clădirea școlii și anexa – atelier școală și sală de sport fac parte din domeniul public al municipiului Câmpulung Moldovenesc conform H.G.R. nr. 1357/27.12.2001 – privind atestarea domeniului public al județului Suceava precum și a municipiilor, orașelor și comunelor din județul Suceava – Anexa 3, terenul fiind din eroare omis. Adresa acestui imobil a fost trecută eronat în hotărârea de guvern ca fiind Calea Transilvaniei nr. 98. În realitate, imobilul este situat în Calea Transilvaniei nr. 106, urmând ca la completarea inventarului domeniului public să se facă corecția necesară.

Potrivit prevederilor art. 146 alin. (2) din Legea învățământului preuniversitar nr. 198/2023 ”Terenurile şi clădirile în care îşi desfăşoară activitatea unităţile de învăţământ preuniversitar de stat fac parte din domeniul public local şi sunt administrate de către consiliile locale.”

1. Imobilul, teren și construcții situat în extravilanul comunei Ciocănești formează cantonul silvic ”Deaca”. Terenul în suprafață de 4746 mp este identificat prin parcela 31912 din CF 31912 Ciocănești și este proprietatea Municipiului Câmpulung Moldovenesc conform Titlului de proprietate numărul 189 din 12.01.2024. Construcția C1 are destinația de canton silvic, suprafața construită la sol de 149 mp, edificată în anul 1929, din lemn. Construcția C2 este un grajd din lemn, edificat în anul 1929, suprafața construită la sol de 90 mp. Aceste construcții au fost predate Municipiului Câmpulung Moldovenesc prin procesul verbal de punere în posesie nr. 34 din 03.03.2008. Acest imobil este înscris în cartea funciară, fără a fi notată apartenența acestuia la domeniul public.

Urmare a atestării apartenenței la domeniul public se va înscrie în cartea funciară dreptul de proprietate în favoarea Municipiului Câmpulung Moldovenesc – domeniul public și se va realiza, într-o etapă ulterioară, completarea Inventarului domeniului public, conform cu prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare.

Cu argumentele mai sus menționate, proiectul de hotărâre este oportun și necesar.

|  |  |
| --- | --- |
| Director executiv adjunct,Istrate Luminița | Serviciul patrimoniu,Șef serviciu,Niță Marcela LuminițaCompartiment administrare domeniu public și privat,Holderbaum Adriana |